Document ID: 32003D0432

PADOMES LĒMUMS 2003/432/KĀDP
(2003. gada 12. jūnijs)
par Eiropas Savienības militārās operācijas uzsākšanu Kongo Demokrātiskajā Republikā
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 17. panta 2. punktu un 25. pantu,
ņemot vērā Padomes 2003. gada 5. jūnija Vienotu rīcību 2003/423/KĀDP par Eiropas Savienības militāro operāciju Kongo Demokrātiskajā Republikā [1]un jo īpaši tās 6. pantu,
tā kā:
(1) Apvienoto Nāciju Organizācijas Drošības padomes 2003. gada 30. maijā vienbalsīgi pieņemtā rezolūcija 1484 (2003. gads) saskaņā ar ANO Hartas VII nodaļu, atļauj starptautisko starpposma ārkārtas situāciju spēku pagaidu izvietošanu Bunijā, Kongo Demokrātiskajā Republikā.
(2) Pēc Apvienoto Nāciju Organizācijas ģenerālsekretāra prasības Eiropas Savienība ir nolēmusi nosūtīt pagaidu stabilizācijas spēkus uz Ituri reģionu, lai īstenotu ANO Drošības padomes 2003. gada 30. maija rezolūcijas 1484 (2003. gads) pilnvaras.
(3) Padome ir pilnvarojusi Politikas un drošības komiteju pieņemt atbilstīgos lēmumus attiecībā uz politisko kontroli un operācijas stratēģisko virzību.
(4) Atbilstīgi 6. pantam protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās ar aizsardzību saistītu Eiropas Savienības lēmumu un rīcības izstrādē un īstenošanā. Dānija nepiedalās operācijas finansēšanā,
IR PIEŅĒMUSI ŠO LĒMUMU.
1. pants
Operācijas plāns ir apstiprināts.
2. pants
Iesaistīšanās atļaujas ziņojuma noteikumi ir apstiprināti.
3. pants
ES militāro operāciju Kongo Demokrātiskajā Republikā uzsāk 2003. gada 12. jūnijā.
4. pants
Ar šo ar tūlītējo stāšanos spēkā operācijas komandieri pilnvaro aktivēšanas pavēles ziņojuma (Actord) izdošanai, lai īstenotu spēku izvietošanu, pirms pilnvaru nodošanas pēc to ierašanās karadarbības laukā, un sākt misijas izpildi.
5. pants
Neskarot Vienotas rīcības 2003/423/KĀDP 15. pantu, šis lēmums paliek spēkā tik ilgi, kamēr Bunijas operācijā iekļautie spēki ir pārvietoti uz citu vietu.
6. pants
Šo lēmumu publicē Eiropas Savienības Oficiālajā Vēstnesī.
Luksemburgā, 2003. gada 12. jūnijā

Labels: 18
15
5